CELEX: 32008R0332
Language: mt
Date: 2008-04-11 00:00:00
Title: Regolament tal-Kummissjoni (KE) Nru 332/2008 tal- 11 ta' April 2008 li jemenda r-Regolament (KE) Nru 297/2003 li jistipula regoli dettaljati għall-applikazzjoni tal-kwota tariffarja fuq iċ-ċanga u l-vitella li joriġinaw fiċ-Ċili

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 102/17
            
         REGOLAMENT TAL-KUMMISSJONI (KE) Nru 332/2008
   tal-11 ta' April 2008
   li jemenda r-Regolament (KE) Nru 297/2003 li jistipula regoli dettaljati għall-applikazzjoni tal-kwota tariffarja fuq iċ-ċanga u l-vitella li joriġinaw fiċ-Ċili
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1254/1999 tas-17 ta' Mejju 1999 dwar l-organizzazzjoni komuni tas-suq taċ-ċanga u l-vitella (1), u b'mod partikolari l-ewwel subparagrafu ta' l-Artikolu 32(1) tiegħu,
   Billi,
   
               (1)
            
            
               Ir-Regolament tal-Kummissjoni (KE) Nru 297/2003 (2) jipprevedi l-ftuħ u l-amministrazzjoni, fuq bażi multiannwali, ta' kwota tariffarja għall-importazzjoni ta' ċerti prodotti taċ-ċanga u tal-vitella. Ċertifikati ta’ awtentiċità li jixhdu li l-prodotti joriġinaw fiċ-Ċili għandhom jinħarġu qabel l-importazzjoni ta' ċerti prodotti. L-isem ta’ l-awtorità li toħroġ dawn iċ-ċertifikati jinsab f’Anness III ta’ dak ir-Regolament. L-Artikolu 8(2) ta’ dak ir-Regolament jipprovdi li l-Anness III jista’ jiġi rivedut jekk tinħatar awtorità ġdida għall-ħruġ taċ-ċertifikati.
            
         
               (2)
            
            
               Iċ-Ċili nnotifika lill-Kummissjoni li ħatar entità ġdida li se tkun awtorizzata li toħroġ ċertifikati ta' awtentiċità mill-1 ta' Lulju 2008.
            
         
               (3)
            
            
               Ir-Regolament (KE) Nru 297/2003 għandu għalhekk jiġi emendat skond dan.
            
         
               (4)
            
            
               Il-miżuri pprovduti f'dan ir-Regolament huma skond l-opinjoni tal-Kumitat tal-Ġestjoni taċ-Ċanga u tal-Vitella,
            
         ADOTTAT DAN IR-REGOLAMENT:
   Artikolu 1
   L-Anness III għar-Regolament (KE) Nru 297/2003 huwa sostitwit mill-Anness għal dan ir-Regolament
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   Dan għandu japplika mill-1 ta’ Lulju 2008.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 11 ta’ April 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 160, 26.6.1999, p. 21. Ir-Regolament kif emendat l-aħħar bir-Regolament tal-Kummissjoni (KE) Nru 98/2008 (ĠU L 29, 2.2.2008, p. 5). Ir-Regolament (KE) Nru 1254/1999 se jiġi mibdul bir-Regolament (KE) Nru 1234/2007 (ĠU L 299, 16.11.2007, p. 1) b'seħħ mill-1 ta’ Lulju 2008.
   
      (2)  ĠU L 43, 18.2.2003, p. 26. Ir-Regolament kif l-aħħar emendat bir-Regolament (KE) Nru 567/2007 (ĠU L 133, 25.5.2007, p. 13).
   
      ANNESS
      
         
            “ANNESS III
            L-entità awtorizzata miċ-Ċili għall-ħruġ ta’ ċertifikati ta’ awtentiċità:
            
                        Asociación Gremial de Plantas Faenadoras Frigoríficas de Carnes de Chile
                     
                  
                        Teatinos 20 – Oficina 55
                     
                  
                        Santiago
                     
                  
                        Chile”